钦定古今图书集成/明伦汇编/官常典/第125卷 > 颜晃
## 钦定古今图书集成/明伦汇编/官常典/第125卷 > 颜晃

按《陈书》本传，“晃字元明，琅邪临沂人也。少孤贫，好学，
有辞采。解褐梁邵陵王兼记室参军。时东宫学士庾
信尝使于府中，王使晃接对，信轻其尚少，曰：‘此府兼
记室几人’？晃答曰：‘犹当少于宫中学士’。当时以为善
对。侯景之乱，西奔荆州。承圣初，除中书侍郎。时杜龛
为吴兴太守，专好勇力，其所部多轻险少年，元帝患”
之，乃使晃管其书翰，仍剌龛曰：“卿年时尚少，习读未
晚。颜晃文学之士，使相毗佐，造次之间，必宜谘禀。”及
龛诛，晃归世祖，世祖委以书记，亲遇甚笃。除宣毅府
中录事，兼记室参军。永定二年，高祖幸大庄严寺，其
夜甘露降，晃献《甘露颂》，词义该典，高祖甚奇之。天嘉
初，迁员外散骑常侍，兼中书舍人，掌诏诰。三年，卒，时
年五十三。诏赠司农卿，谥曰“贞子”，并赐墓地。晃家世
单门，傍无亲援，而介然修立，为当世所知。其表奏诏
诰，下笔立成，便得事理，而雅有气质。有集二十卷。〈按史

系陈人，《志》作“唐人。”

按《陋巷志支子世表》：“四十代晃，有清节，为唐饶阳司
士。”

按《兖州府志》：“晃初仕梁，为记室参军。入陈，位至中书
舍人。